ਵਿਕੀ ਰੈਬਿਟ ਹੋਲ
ਵਿਕੀ ਰੈਬਿਟ ਹੋਲ ਸਿੱਖਣ ਦਾ ਇਕ ਰਸਤਾ ਹੈ ਜਿਸ ਨੂੰ ਪਾਠਕ ਵਿਕੀਪੀਡੀਆ ਅਤੇ ਹੋਰ ਵਿਕੀਜ਼ ਨੂੰ ਬਰਾਊਜ਼ ਕਰਦਾ ਹੋਇਆ ਵਿਸ਼ਾ ਦਰ ਵਿਸ਼ਾ ਨੇਵੀਗੇਟ ਕਰਕੇ ਯਾਤਰਾ ਕਰਦਾ ਹੈ। ਇਸ ਸੰਕਲਪ ਦੇ ਹੋਰ ਨਾਵਾਂ ਵਿੱਚ ਵਿਕੀ ਬਲੈਕ ਹੋਲ ਅਤੇ ਵਿਕੀਹੋਲ ਵੀ ਸ਼ਾਮਿਲ ਹਨ। ਇਹ 'ਹੋਲ' ਦਾ ਰੂਪਕ ਐਲਿਸ ਇਨ ਵੰਡਰਲੈਂਡ ਤੋਂ ਲਿਆ ਗਿਆ ਹੈ, ਜਿਸ ਵਿਚ ਐਲਿਸ ਇਕ ਸਫ਼ੈਦ ਖਰਗੋਸ਼ ਦਾ ਉਸਦੀ ਖੁੱਡ ਵਿਚ ਪਿੱਛਾ ਕਰਦਿਆਂ ਆਪਣੇ ਸਾਹਸ ਭਰੇ ਕੰਮਾਂ ਦੀ ਸ਼ੁਰੂਆਤ ਕਰਦੀ ਹੈ। ਵਿਕੀਪੀਡੀਆ ਤੋਂ ਬਾਹਰ ਵੀਡੀਓ ਵੇਖਦੇ ਹੋਏ ਬਹੁਤ ਸਾਰੇ ਲੋਕ ਇਨ੍ਹਾਂ ਵੇਖੀਆਂ ਜਾਣ ਵਾਲੀਆਂ ਵੀਡੀਓ ਬਾਰੇ ਹੋਰ ਜਾਣਕਾਰੀ ਪ੍ਰਾਪਤ ਕਰਨ ਲਈ ਵਿਕੀਪੀਡੀਆ 'ਤੇ ਜਾਂਦੇ ਹਨ ਅਤੇ ਸ਼ੁਰੂਆਤ ਤੋਂ ਅੱਗੇ ਵਧਦੇ ਹੋਏ ਵਿਕੀ ਰੇਬਿਟ ਹੋਲ ਪ੍ਰਕਿਰਿਆ ਵਿੱਚ ਵਿਸ਼ਾ ਦਰ ਵਿਸ਼ਾ ਜਾਣਕਾਰੀ ਇਕੱਠੀ ਕਰਦੇ ਹਨ। ਇਤਿਹਾਸਕ ਵਿਅਕਤੀਆਂ ਜਾਂ ਘਟਨਾਵਾਂ 'ਤੇ ਅਧਾਰਿਤ ਫ਼ਿਲਮਾਂ ਅਕਸਰ ਦਰਸ਼ਕਾਂ ਨੂੰ ਵਿਕੀਪੀਡੀਆ ਰੈਬਿਟ ਹੋਲ ਦੀ ਪੜਚੋਲ ਕਰਨ ਦੀ ਸ਼ੁਰੂਆਤ ਕਰਦੀਆਂ ਹਨ। ਵਿਕੀਪੀਡੀਆ ਲੇਖਾਂ ਵਿਚ ਸਬੰਧਾਂ ਨੂੰ ਦਰਸਾਉਂਦੀ ਡੇਟਾ ਵਿਜ਼ੁਅਲਾਈਜ਼ੇਸ਼ਨ ਉਹ ਰਸਤੇ ਪ੍ਰਦਰਸ਼ਿਤ ਕਰਦੇ ਹਨ, ਜੋ ਪਾਠਕ ਵਿਸ਼ੇ ਤੋਂ ਦੂਜੇ ਵਿਸ਼ੇ ਤੇ ਨੇਵੀਗੇਟ ਕਰਨ ਲਈ ਲੈ ਸਕਦੇ ਹਨ। ਵਿਕੀਮੀਡੀਆ ਫਾਉਂਡੇਸ਼ਨ ਇਸ ਬਾਰੇ ਖੋਜ ਪ੍ਰਕਾਸ਼ਤ ਕਰਦਾ ਹੈ ਕਿ ਪਾਠਕ ਕਿਵੇਂ ਰੈਬਿਟ ਹੋਲ ਵਿਚ ਦਾਖ਼ਲ ਹੁੰਦੇ ਹਨ। ਰੈਬਿਟ ਹੋਲ ਬਰਾਊਜ਼ਿੰਗ ਵਿਵਹਾਰ ਵਿਕੀਪੀਡੀਆ ਦੇ ਵੱਖੋ ਵੱਖਰੀਆਂ ਭਾਸ਼ਾਵਾਂ ਵਿੱਚ ਹੋ ਰਿਹਾ ਹੈ। ਵਿਕੀਪੀਡੀਆ ਉਪਭੋਗਤਾਵਾਂ ਨੇ ਵਿਕੀਪੀਡੀਆ ਇਵੈਂਟਾਂ ਦੇ ਨਾਲ ਨਾਲ ਸੋਸ਼ਲ ਮੀਡੀਆ 'ਤੇ ਆਪਣੇ ਰੇਬਿਟ ਹੋਲ ਦੇ ਤਜ਼ਰਬੇ ਸਾਂਝੇ ਕੀਤੇ ਹਨ। ਕੁਝ ਲੋਕ ਰੈਬਿਟ ਹੋਲ ਨੂੰ ਖੋਜਣ ਦੇ ਮਨੋਰੰਜਨ ਲਈ ਵਿਕੀਪੀਡੀਆ 'ਤੇ ਜਾਂਦੇ ਹਨ। ਰੈਬਿਟ ਹੋਲ ਦੀ ਖੋਜ ਕਰਨਾ ਵਿਕੀਰੇਸਿੰਗ ਦਾ ਹਿੱਸਾ ਹੋ ਸਕਦਾ ਹੈ।